Unionin yleisen tuomioistuimen tuomio (toinen jaosto) 24.4.2018 – VSM vastaan EUIPO (WE KNOW ABRASIVES)

(asia T‑297/17)

(EU-tavaramerkki – Hakemus sanamerkin WE KNOW ABRASIVES rekisteröimiseksi EU-tavaramerkiksi – Mainoslauseesta muodostuva tavaramerkki – Valituslautakunnan toimivalta tapauksessa, jossa valitus koskee vain osaa rekisteröintihakemuksen kohteena olevista palveluista – Asetuksen (EY) N:o 207/2009 64 artiklan 1 kohta (josta on tullut asetuksen (EU) 2017/1001 71 artiklan 1 kohta) – Ehdoton hylkäysperuste – Erottamiskyvyn puuttuminen – Asetuksen N:o 207/2009 7 artiklan 1 kohdan b alakohta (josta on tullut asetuksen 2017/1001 7 artiklan 1 kohdan b alakohta))

1. EU-tavaramerkki–Muutoksenhakumenettely–Valituslautakuntien käsiteltäväksi saatettu valitus–Valituslautakuntien toimivalta–Asiasisällön tutkiminen kokonaan uudelleen (Neuvoston asetuksen N:o 207/2009 59 artiklan ensimmäinen virke ja 64 artiklan 1 kohta) (ks. 17–20 kohta)

2. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Käsite–Arviointiperusteet (Neuvoston asetuksen N:o 207/2009 7 artiklan 1 kohdan b alakohta) (ks. 28–30 kohta)

3. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Mainoslauseista muodostuvat tavaramerkit–Erottamiskyky–Erityisten arviointiperusteiden soveltamista ei voida hyväksyä (Neuvoston asetuksen N:o 207/2009 7 artiklan 1 kohdan b alakohta) (ks. 31, 32 ja 45 kohta)

4. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Mainoslauseista muodostuvat tavaramerkit–Mielikuvituksellinen mainoslause (Neuvoston asetuksen N:o 207/2009 7 artiklan 1 kohdan b alakohta) (ks. 33 kohta)

5. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Mainoslauseista muodostuvat tavaramerkit–Myynninedistämisilmaisu, jolla on ylistävä luonne (Neuvoston asetuksen N:o 207/2009 7 artiklan 1 kohdan b alakohta) (ks. 34 kohta)

6. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Useista osatekijöistä muodostuva tavaramerkki–Toimivaltaisen viranomaisen mahdollisuus tarkastella kutakin tavaramerkin muodostavaa osatekijää–Tarve ottaa huomioon kohdeyleisön yhdistelmästä saama yleisvaikutelma (Neuvoston asetuksen N:o 207/2009 7 artiklan 1 kohdan b alakohta) (ks. 38 kohta)

7. EU-tavaramerkki–EU-tavaramerkin määritelmä ja hankkiminen–Ehdottomat hylkäysperusteet–Tavaramerkit, joilta puuttuu erottamiskyky–Sanamerkki WE KNOW ABRASIVES (Neuvoston asetuksen N:o 207/2009 7 artiklan 1 kohdan b alakohta) (ks. 46, 54, 55, 60 ja 61 kohta)

Aihe

Kanne EUIPO:n neljännen valituslautakunnan 6.3.2017 tekemästä päätöksestä (asia R 1595/2016-4), joka koskee hakemusta sanamerkin WE KNOW ABRASIVES rekisteröimiseksi EU-tavaramerkiksi

Ratkaisu

1) Euroopan unionin teollisoikeuksien viraston (EUIPO) neljännen valituslautakunnan 6.3.2017 (asia R 1595/2016-4) tekemä päätös kumotaan siltä osin kuin siinä vastustettiin sanamerkin WE KNOW ABRASIVES rekisteröimistä luokkaan 35 kuuluvia palveluja varten, jotka vastaavat seuraavaa kuvausta: ”Mainonta; liikkeenjohdon palvelut; sihteeripalvelut; tukkumyyntipalvelut rakennusalalla käytettävien metallituotteiden alalla; yrityshallinto”.

2) VSM.Vereinigte Schmirgel- und Maschinen-Fabriken AG:n vaatimukset hylätään muilta osin.